Către: **GUVERNUL ROMÂNIEI**

**Palatul Victoria, Piaţa Victoriei nr. 1, Sector 1, Bucureşti, cod postal 011791**

În atenţia: Domnului Prim-ministru, Ludovic ORBAN

*Ref. Măsuri de sprijin pentru reducerea efectelor economice negative ale pandemiei cu coronavirus*

***Stimate Domnule Prim-ministru,***

**Subscrisele,**

1. **ASOCIATIA HELP AUTISM**, persoană juridică română recunoscută ca fiind de utilitate publică prin H.G. nr. 618/23.08.2018**,** cu sediul în Bucureşti, str. Delea Noua nr. 36, Sector 3, înregistrată în Registrul asociaţiilor şi fundaţiilor sub nr. 22/02.03.2010, în baza Încheierii nr. 25 din 12.02.2010 a Judecătoriei Sector 3 Bucureşti, CUI 26590428,
2. **Rețeaua RO TSA**, ce înglobează 80 de ONG-uri care activează în domeniul autismului,

reprezentate legal de **Daniela BOLOLOI**, în calitate de președinte Asociația Help Autism și Rețeaua RO TSA

În contextul dezbaterilor din spațiul public privind urgența unor măsuri de sprijinire a contribuabililor pentru reducerea efectelor economice ale pandemiei cu coronavirus,

În temeiul prevederilor art.8 şi 30 din Decretul nr.195/2020 privind instituirea stării de urgenţă pe teritoriul României, potrivit cărora *Guvernul poate adopta măsuri de susţinere a operatorilor economici din domeniile afectate de COVID-19* şi *poate sprijini angajatorii şi angajaţii afectaţi de efectele crizei COVID-19, prin derogări de la prevederile legale în vigoare*,

Având în vedere şi dispoziţiile art. 31 din acelaşi act normativ, care prevăd *posibilitatea stabilirii de către ministrul muncii şi protecţiei sociale, a unor măsuri de protecţie socială pentru angajaţi şi familiile acestora din sectoarele economice a căror activitate este afectată sau oprită total sau parţial prin decizii ale autorităţilor publice, pe perioada stării de urgenţă,*

În contextul declarațiilor ministrului finanțelor, dl Florin Cîțu, de sâmbătă, 14 martie 2020, potrivit cărora săptămâna aceasta vor fi anunţate o serie de pachete financiare pentru IMM-uri, în sectoarele cele mai afectate de epidemia cu coronavirus,

**Solicităm ca măsurile să fie aplicate şi persoanelor juridice române de drept privat fără scop patrimonial, acreditate ca furnizori de servicii sociale şi care deţin licenţă de funcţionare pentru serviciile sociale, în masura în care sunt compatibile cu regimul juridic al acestora.**

Aceleași rațiuni care fac necesară sprijinirea IMM-urilor sunt valabile și pentru entităţile nonprofit, acestea fiind **printre cele mai afectate categorii, având în vedere măsurile adoptate la nivel naţional pentru prevenirea răspândirea coronavirusului SARS-CoV-2.**

Luând în considerare recomandările ANDPDCA din data de 10.03.2020, comunicate pe pagina de Facbeook a agenţiei, privind suspendarea activității serviciilor de zi, de recuperare și reabilitare puse la dispoziție în comunitate de către furnizorii publici și privați, până la data de 31 martie 2020, am procedat la suspendarea serviciilor de terapie oferite în centrele de zi pentru protejarea sănătăţii şi vieţii beneficiarilor în contextul dat.

În acelaşi timp, trebuie avut în vedere că principala sursă de finanţare a asociaţiilor este contribuţia de până la 3,5% din impozitul anual direcţionată de contribubabili şi sposorizările.

Masurile de prevenire a răspândirii epidemiei au perturbat atât procesul de colectare a formularelor 230, cât şi campaniile de colectare a sponsorizărilor, prezenţa reprezentanţilor noştri în spaţiul public pentru informarea contribuabililor cu privire la activitatea pe care o desfăşurăm fiind sistată. Mai mult, persoanelor fizice şi juridice sunt deja greu încercate în acestă periodă, astfel că disponibilitatea de a mai contribui cu donaţii sau sponsorizări în domeniul autismului este redusă.

În lipsa acestor resurse, asociaţiile se află în imposibilitate de a susţine financiar profesioniştii implicaţi în furnizarea serviciilor şi toate cheltuielile aferente centrelor de recuperare.

Efectele se vor răsfrânge asupra copiilor şi tinerilor cu tulburări din spectrul autist şi alte dizabilităţi care vor fi privaţi de accesul la servicii absolut indispensabile pentru dezvoltarea psiho-socială, servicii sociale, cu accent pe serviciile de recuperare si abilitare: terapii comportamentale aplicate, kinetoterapie, terapie de conştientizare, coordonare şi concentrare şi celelalte servicii sociale furnizate sunt privaţi de aceste servicii.

În lipsa unor măsuri de protecție care să includă și furnizorii serviciilor sociale din rândul asociaţiilor, se pot anticipa disfuncționalități grave în sistemul social. Nu trebuie neglijat faptul că centrele de stat nu au capacitatea de a prelua şi de a răspunde nevoilor celor câteva mii de beneficiari ai serviciilor oferite de asociaţiile pe care le reprezentăm. Este o realitate bine cunoscută încă înainte de apariţia crizei faptul că pentru cele 15.537 de persoane diagnosticate cu TSA, numărul de servicii/centre specializate pentru abilitarea/reabilitarea gratuită a persoanelor cu TSA este insuficient în raport cu nevoile existente.

Închiderea centrelor organizate în cadrul ONG-urilor va avea un efect devastator pentru recuperarea și integrarea copiilor cu tulburări din spectrul autist şi alte dizabilităţi şi pentru familiile acestora.

Menționăm că și celelalte state europene care au adoptat deja astfel de măsuri de protecție și sprijin au avut în vedere toate categoriile de angajatori.

De aceea, solicităm ca orice măsuri de sprijin, pe care statul român le are în vedere pentru IMM-uri sau alte entități economice, în scopul depășirii crizei economice în care ne-ar aduce reducerea drastică a activității contribuabililor, să fie extinse și pentru **asociaţiile care furnizează servicii sociale**:

1. facilități privind scutirea de taxe și impozite pe salariile angajațiilor;
2. scutiri de la plata utilităţilor aferente centrelor închise pentru prevenirea răspândirii pandemiei şi acordarea de subvenții pentru plata chiriei;
3. amânarea termenul de depunere a formularul 230– cerere privind destinația sumei reprezentând 2% sau 3.5% din impozitul anual pe veniturile din salarii și din pensii până în luna septembrie 2020;
4. scutiri de la plata impozitelor şi taxelor locale;
5. eliminarea restricţiilor privind angajarea zilierilor;
6. transferuri de fonduri de la Guvern către Consiliile Județene pentru sprijinul asociațiilor non-profit în sprijinul centrelor de reabilitare și recuperare;
7. subvenţii sau indemnizații și orice alte măsuri protecţie socială cevor fi luate pentru sprijinirea contribuabililor în scopul depășirii situației.

Cu stimă,

|  |
| --- |
| Asociaţia Help AutismRețeaua RO TSA prin Daniela BOLOLOI |

daniela.bololoi@helpautism.ro

0727 228 551

Precizăm că Rețeaua RO TSA (<http://paca.helpautism.ro/>) a fost creată în cadrul proiectului *„Creșterea implicării ONG-urilor și partenerilor sociali în promovarea politicilor publice alternative pentru copiii cu TSA (ONGPP)”*, proiect SIPOCA 313/110709 finanțat din Fondul Social European (FSE) prin Programul Operațional Capacitate Administrativă (POCA). Proiectul este derulat de Asociația Help Autism. Rețeua este organizată la nivel național şi este compusă din 80 de ONG-uri care activează în domeniul autismului, în scopul *elaborării de politici publice alternative în domeniul furnizării serviciilor specializate integrate adresate copiilor cu tulburări din spectrul autist și familiilor acestora*, si este constituita din:

Asociația Help Autism București,

Asociația Autism Voice București,

Asociația „New Odyssey” București,

Asociația pentru Terapie Umanist Comportamentală „Sunt Special” București,

Asociația Pentru Ajutorarea Copiilor cu Autism din România „Horia Moțoi”, București, Asociatia Persoanelor cu Dizabilități Gavriil, Pantelimon, Jud Ilfov

Asociația Română de Terapii în Autism și ADHD, București

Asociația Prietenia Pantelimon, Jud. Ilfov

Fundația Alpha Transilvană, Târgu Mureș, Jud. Mureș

Asociația „Prosperitas Vitae” Sânmartin, Miercurea Ciuc, Jud. Harghita

Asociația „Aut Help” Miercurea Ciuc, Jud. Harghita

Asociația „Uite Cum Cresc” Brașov, Jud. Brașov

Asociația „Albert Și Zâmbete” Brașov, Jud. Brașov

Asociația DICTA Brașov, Jud. Brașov

Asociația „Rază de Speranță” Brașov, Jud. Brașov

Asociația „Mind Aut” Sfântu Gheorghe, Jud. Covasna

Asociația Raul Cosmin Pentru Copii Și Tineri Cu Dizabilități, Cugir, Jud. Alba

Asociația „Îți Arăt Că Pot”, Iași, Jud. Iași

Asociația „Zbor De Fluturi”, Iași, Jud. Iași

Asociația „Surasul Albastru”, Iași, Jud. Iași

Asociația „Papillon Clinique”, Bacău, Jud. Bacău

Asociația „Suflete Albastre”, Botoșani, Jud. Botoșani

Asociația Părinților Copiilor Cu Autism Din Județul Botoșani, Jud. Botoșani

Asociația De Sprijinire A Persoanelor cu Autism, Suceava (A.S.P.A.), Jud. Suceava

Asociația Blijdorp România, Jud. Suceava

Asociația „Dog Assist”, Cluj-Napoca, Jud Cluj

Asociația „Autism Transilvania”, Cluj-Napoca, Jud. Cluj

Asociația Surorile de Caritate „Sf. Vicențiu”, Satu Mare, Jud. Maramureș

Asociația S.O.S. Autism, Oradea, Jud. Bihor

Asociația „Believe”, Cluj Napoca, Jud. Cluj

Asociația „Sf. Benedict” Pentru Autism, Satu Mare

Asociația Autism Baia Mare, Jud. Maramureș

Asociația Autism Câmpia Turzii, Jud. Cluj

Fundația Inocenți, Bistrița-Năsăud, Jud. Bistrița

Asociația Autism, Prietenie, Terapie (A.P.T) Cluj-Napoca, Jud. Cluj

Asociația Caritas - Centrul De Reabilitare „Sf. Iosif”, Satu Mare, Jud. Maramureș

Asociația „Art Music For People” Constanța, Jud. Constanța

Asociația Psihologilor Antreprenori Tulcea, Jud. Tulcea

Asociația Centrul De Psihologie Delta Dunării Tulcea, Jud. Tulcea

Asociația „Mâini Întinse” Tulcea, Jud. Tulcea

Asociația De Sprijin A Copiilor Cu Autism „Bărcuța Fermecată” Constanța, Jud. Constanța

Asociația 'Lasă-Mă Să-Ți Aud Glasul' Curtea De Argeș - Albeștii De Argeș, Jud. Argeș

Asociația „Creăm Viitorul Împreună” (A.C.V.I.A.) Pitești, Jud. Argeș

Asociația „Start Pentru Autism”, Câmpulung Muscel, Jud. Argeș

Asociația „Ai Voință, Ai Putere”, Oltenița, Jud. Călărași

Asociația Națională Pentru Copii Și Adulți Cu Autism Din România, (A.N.C.A.A.R.), Filiala Fetești, Centrul De Zi „Lucia”, Jud. Ialomița

Asociația „Nagual” Slatina, Jud. Olt

Asociația Națională Pentru Copii Și Adulți Cu Autism Din România, (A.N.C.A.A.R.), Filiala Craiova, Jud. Dolj

Asociația De Terapie Integrativă Pentru Copiii Cu Autism - Daniel (A.T.I.C.A.-Daniel), Craiova, Jud. Dolj

Asociația De Sprijin A Copiilor Handicapați Fizic (A.S.C.H.F.-R.) Filiala Râmnicu Vâlcea, Jud. Vâlcea

Asociația „Casa Faenza” Timișoara, Jud. Timiș

Asociația „Orizonturi Senine” Deva, Jud. Hunedoara

Asociația Resurse Umanitare Speranța (A.R.U.S.) Timișoara, Jud. Hunedoara

Asociația „Alex, Radu Și Autismul” Timișoara, Jud. Timiș

Asociația „Autism Helping Hands” Petroșani, Jud. Hunedoara

Asociația „Autism Lumea Mea” Hunedoara, Jud. Huneadoara

Asociația „Copii Și Zâne” Timișoara, Jud. Timiș

Asociația Serviciul De Ajutor Maltez În România, Centrul De Zi Pt. Copii Cu Dizabilități Motorii Cluj-Napoca, Jud. Cluj

Asociația Colaborăm, Educăm, Sprijinim, (C.E.S) Oradea, Jud. Bihor

Asociația Copiilor Și Adulților Cu Autism, Alexandria, Jud. Teleorman

Asociația „Pro Misiunea Socială”, Târgoviște, Jud. Dâmbovița

Asociația Pentru Copii Cu Autism, Centrul „Ema”, Jud. Ialomița

Asociația Pentru Consiliere Și Asistență Specializată A.C.A.S. Alba Iulia

Asociația Împotriva Autismului Sibiu

Fundația De Abilitare Speranța Timișoara

Asociația Educatorilor Suceveni, Suceava, Jud. Suceava

Asociația Logo-Pici, Slobozia, Jud. Ialomița Avem Nevoie De Original

Asociația „Centrul De Intervenție În Recuperarea Autismului” (C.I.R.A.) București

Fundația „Gymmini” București

Asociația Puzzle Româmia

Asociația „Joy Story” Cluj-Napoca

Asociația „Playful Psychology” Cluj-Napoca

Asociația Evolution Center București

Asociația Națională pentru Copii și Adulți cu Autism din România, (A.N.C.A.A.R.) Filiala Dâmbovița

|  |
| --- |
|  |